Wat doen jy met God se genade? - Wapadrant
Lees 2 Kor 6:1-33
Paulus het die gemeente in Korinte gestig. Korinte was die hoofstand van die Romeinse provinsie Agaje. Dit was 'n welvarende handelsstad, bekend vir sy kultuurskatte, heidense godsdienste en algemene onsedelikheid. Die jong gemeente moes in 'n baie negatiewe wêreld hul lewens volgens die evangelie leef en so hul stories daar skryf.
Paulus se werkswyse was wanneer hy 'n gemeente gestig het, en hulle op die been gehelp het, het hy verder gereis om die evangelie ook op ander plekke te verkondig.
Nou het dit so gebeur dat Paulus reeds uit Korinte op 'n ander plek werksaam was en daar allerande spanning in die gemeente onderling asook tussen Paulus en die gemeente in Korinte ontstaan het. Daar was onder andere agterdog oor waarom Paulus sy reisplan verander het en hulle nog nie weer besoek het nie.
Paulus skryf dan aan dié strydende kerk van die Here 2 briewe. Hy gee raad oor allerande sake, etiese kodes en spoor die mense aan om volgens die evangelie te lewe.
Kry vir u die prentjie: sien die gemeente – gelowiges, mense wat probeer leef volgens die evangelie van Jesus Christus. Dit maak dat hulle uitstaan tussen die heidene. Hulle word raakgesien want hulle deel nie in in die goddelose praktyke van Korinte nie.
Kyk hoe spreek Paulus hulle aan:
As medewerkers van God doen ons 'n beroep op julle om te sorg dat julle die genade van god nie tevergeers ontvang het nie (v1)
Medewerkers – Paulus kon ook gesê het kollega's. Mense wat saam met hom in Jesus Christus se voetspore volg. Christene is die naam wat ons vandag vir die groep mense het.
Wat het alle Christene in gemeen?
Die storie van jou lewe kry eers sin wanneer dit met die storie van Jesus Christus paaie kruis. Want Jesus Christus bring koers en rigting in jou lewe. Hy gee sin en doel aan jou lewe.
Glo jy dat Jesus Christus vir jou sonde gesterf en uit die dood opgestaan het? Indien wel is jy een van die medewerkers, kollega's van Paulus… Jy is nie sommer maar net nog 'n individu nie. Nee, jy is 'n medwerker wat moet kennis neem van wat hier staan.
Dit is asof ons in 'n personeel vergadering sit… Paulus sê: Kollega's hoor hierdie belangrike aankondiging:
Sorg dat julle die genade van God nie tevergeefs ontvang het nie…
Wat sou die Heilige Gees hier deur Paulus vra?
Wanneer sou die genade van God te vergeefs wees?
(Hou jou lewensstorie in gedagte…)
Ek dink dit is wanneer jou lewenstorie duidelik vertel:
· Jy leef nie uit God se genade nie…
Ja, jy het die kennis,
jy ken die verhaal en die feite van God se genade in Jesus Christus
maar jou lewe wys dit nie…
Die storie wat jou lewe skryf, – praat nie daarvan nie.
God het sy kant gebring… Kyk wat staan in vers 2:
Hy(die Here) sê:
en op die dag van redding het Ek jou gehelp
God was op sy tyd.
· Hy het sy Seun Jesus Christus gestuur om vir jou sonde te sterf
· Jy is reeds die adres waar die Gees van God woon
· God het alles vir jou gedoen
Daarom sê ver 2(b)
Kyk dit is nou die regte tyd,
nou is die dag van redding.
Nou is die tyd om te leef uit die genade van Jesus Christus!
Nou is die tyd dat die wêreld die genade van Jesus Christus in jou lewensstorie moet raaksien, moet beleef, moet ervaar…
Onthou – jy is 'n medewerker… 'n gestuurde… jy is 'n verloste
Jy het die Gees van God in jou
Hy staan jou by.
Jy het dit alles en niks daarvan is deur jou toedoen nie.
Jy het dit nie gekoop nie
Jy het nie daarvoor gewerk nie.
God het alles in Jesus Christus vir jou gedoen…
Vertel jou lewensstorie daarvan..?
Ek onthou jare gelede is daar 'n boemelaar in Joubertpark Johannesburg oorlede. Die tragiese van die man was. Hy was eintlik skatryk. Daar was baie geld in sy sakke gewees. Meer nog, sy familie vertel met seer in hul harte: hy het gekies om in vodde te lewe. Hy wou boemel…
Is dit nie hoe sommige van ons, ons geloof uit leef nie ?
Jy het al die genade, die rykdom van die verlossing in Jesus Christus,
die inwoning van die Heilige Gees
maar jy kies om op te boemel...
Is dit dalk omdat jy God nie vertroue in sy manier van dinge doen nie?
Wat vertel jou lewensstorie?
Leef jy as 'n oorwinnaar vanuit God se genade?
Kan die mense elke dag om jou konsekwent sien jy is 'n medewerker in die koninkryk van Jesus Christus?
Wat vertel jou lewensstorie by die werk?
Kan jou kollega's daar sien jy leef uit die genade van God en daarom is sy genade ook sigbaar in jou werk, jou menseverhoudinge daar.
Iemand sê 'n rukkie gelede vir jy:."As ek nie begin vloek en skel nie, kry ek niks uit die werkspanne uit nie…
Watter storie vertel jou besigheidstransaksies?
God se genade is nie sigbaar wanneer ek vanoggend bybelversies aan mense uitstuur en net later die dag bevark ek hulle met besigheidstransaksies nie. Dan doen ek mos besigheid en ek laat my lei deur die wêreld se leuse: Elkeen vir homself en die duiwel vir die res.
Of jy op die sportveld is, of heerlik op jou rusbank na 'n fliek of video kyk, dalk privaat in jou studeerkamer of kamer op internet kuier en ontspan – is die genade van God in jou lewe sigbaar..? Leef jy daaruit, speel jy daaruit?
Jou deelname in die arbeidsmag van die kerk
Prys die Here daar is soveel dinge hier by ons in die gemeente aan die gang. Maar weer wil ek die vraag vra: Is die genade van die Here sigbaar in jou optrede hier?
Jou verhouding met die mense in die kleingroep, ander lidmate.
Kan jou boeties en sussies in die geloof sien dat jy uit die genade van die Here leef? Dat jy gedryf word deur die liefde wat die Heilige Gees in jou werk…
Dikwels dink 'n mens die omstandighede waarin ek my bevind is so uniek, so anders, dat ek sal moet anders, uniek op tree. Dalk word jy aangeval, dalk word jy verdag gemaak, dalk is daar iemand wat vir jou onbetaamlike voorstelle maak of vir jou onbetaamlike lektuur stuur. Dalk word daar gewoon net onwaar stories van jou geskinder